*Denne artikkelen omhandler bandet. For husholdningsartikkelen, se Plumbo (husholdningsartikkel).*
Plumbo i Biorama i Holmestrand under i Drømmelåta-konkurransen 2011.
**Plumbo** er et norsk rockeband fra Sande og Holmestrand i Vestfold. Bandet slapp sitt første album i 2002. Plumbo synger på norsk og har tekster med høy folkelig faktor.

Aktiviteter
-----------

Plumbos debutalbum *Full åpning* ble sluppet i 2002. I 2007 kom oppfølgeren *På vei til Harryland!*, og i 2010 kom det tredje albumet *Råkk'n Råll Harry*. I 2007 deltok bandet i *Lyden av lørdag på* NRK TV, og fikk for første gang riksdekkende oppmerksomhet på TV. I 2010 fikk gruppen en hit med sangen «Møkkamann» og vant Spellemannprisen 2011 i klassen årets hit, etter å ha blitt stemt fram av VG's lesere. Låten ble lastet ned nok ganger fra Itunes til at den fikk Gull-plate for 5000 nedlastinger. Singelen har nå solgt til 4 ganger platina. med over 19 millioner streams på Spotify. Plumbo er en av de første artistene i Norge som får trofé basert på digitalsalg. 
I 2012 kom bandets fjerde album, *Rådebank*, med blant annet *Ola Nordmann*, som de deltok med i den norske Melodi Grand Prix-finalen, der de ble nummer 4.
I 2014 slapp Plumbo det femte albumet, *Kom som dæ sjæl*. i 2016 kom bandets sjette album *Haraball.*

I januar 2017 inngikk Plumbo et samarbeid med duoen Staysman & Lazz, og ga ut låten "*En siste gang".* Dette resulterte også i en rekke felleskonserter både i 2017, 2018 og 2019, og gulltrofè for låten, som per 2019 er streamet over ni millioner ganger.

Sommeren 2017 fikk bandet en ny stor hit, med låten "*Bade naken*". Den er på under to år blitt streamet mer enn 13 millioner ganger på Spotify.

Gruppas nåværende medlemmer er fra Sande, Ålesund og Sandefjord.

### Drømmelåta

I forbindelse med TV 2s høstsatsing for 2011 *Ønskedrømmen*, deltok gruppen i konkurransen Drømmelåta i Holmestrand med sin «Drømmeland». 

### Takketale under Spellemannprisen 2011

Låten «Møkkamann» ble stemt frem av publikum som «årets hit» under Spellemannprisen 2011. Prisen ble delt ut av Tshawe Baqwa og Yosef Wolde-Mariam i Madcon, der vokalist i Plumbo, Lars Erik Blokkhus, utbrøt etter å ha mottatt prisen: «Vet du hva, når jeg ser på dere to, får låta plutselig et nytt navn – mokkamann. Nei, da … bare kødda.» Uttalelsen ble møtt med buing fra publikum, og Madcon forlot scenen etter utdelingen. Det kom sterke reaksjoner fra mange på Twitter samme kveld og fra andre musikere på nachspielet etter prisseremonien. Blant annet helte gitarist Terje Winterstø Røthing fra Kaizers Orchestra et glass med sjampanje i håret til Lars Erik Blokkhus, noe han senere beklaget. NRK innkalte til møte for å diskutere hendelsen, men konkluderte med at den ikke får betydning for gruppens deltakelse i Melodi Grand Prix. En god del av reaksjonene i ettertid gikk i retning av at reaksjonene på Plumbos spøk var overdrevet.

Medlemmer
---------

* Lars Erik Blokkhus – vokalist, gitarist (1999–)
* Tommy Løken-Elstad – bassist, kor (1999–)
* Glenn Hauger – torader, fløyte, gitar (2010–, trommer 1999–2002)
* Tor Erik «Elg» Knudsen – trommer, kor (2012–)
* Henning Hoel Eriksen - keyboard, kor (2014–)

Samt ekstra medlem
* Plumbo-dyret – maskot (for tiden savnet)

Tidligere
* Reidar Fiskebøl – trommer (2002–2005, 2007)
* Dag Arve Sandnes - gitarist (1999–2001)
* Nils-Magne Pettersen - tangenter (2003–2008)
* Hasse Rønningen – trommer, kor (2006, 2007–2012)
* Tom Erik Rønningen - gitarist, kor (2013–2016)

Diskografi
----------

### Album

* *Full åpning* (2002)
* *På vei til Harryland!* (2007)
* *Råkk'n Råll Harry* (2010)
* *Møkkamenn Live* (2011)
* *Rådebank* (2012)
* *Kom som dæ sjæl* (2014)
* *De 15 beste* (2015)
* *Haraball* (2016)

### Singler

* *Kong Alkohol* (2009)
* *Møkkamann* (2010)
* *Møkkamann-Glenn Main Remix* (2011)
* *Nå gir vi jernet* (2011)
* *Ola Nordmann* (2012)
* *Ta meg* (2012), ft. Endless
* *Tøft å ha det tøft* (2013)
* *Sånn gjør vi det* (2014)
* *Vandrern* (2014)
* *Tennplugg* (2015)
* *La bjella slå* (2016)
* *Langt mot nord* (2017)
* *Bade naken* (2017)
* *Digger deg ft. Katastrofe* (2018)
* *Pokerkongen* (2018)
* Porsche Cayenne (2020)
* Cecilie (2020)

Referanser
----------

1. 1 2  «Møkkamann» til gull **dt.no** Publisert 17. mar 2011. Besøkt 20. mar 2011.
2. ↑  Stor interesse for «gammel» plate **tb.no** Publisert 4. aug 2011. Besøkt 6. aug 2011.
3. ↑  Madcon-Tshawe raser mot Mocca-kommentar **nrk.no** Publisert 14. januar 2012. Besøkt 15. januar 2012.
4. ↑  Madcon: Tragisk og trist **aftenposten.no** Publisert 14. januar 2012. Besøkt 15. januar 2012.
5. ↑  NRK holder krisemøte om MGP-Plumbo **vg.no**, Plumbo får delta i Melodi Grand Prix **ap.no** Publisert 16. januar 2012. Besøkt 16. januar 2012.
6. ↑  Alle beklager i Plumbo-saken **aftenposten.no** Publisert 15. januar 2012. Besøkt 26. januar 2012.
7. ↑  Syndebukker og mokkamenn Arkivert 25. januar 2012 hos Wayback Machine. **morgenbladet.no** Publisert 20. januar 2012. Besøkt 26. januar 2012.
8. ↑  Nå må NRK og alle roe seg ned **aftenposten.no** Publisert 15. januar 2012. Besøkt 26. januar 2012.

Eksterne lenker
---------------

* Offisielt nettsted Rediger på Wikidata

* (en) Plumbo (band) – kategori av bilder, video eller lyd på Commons Rediger på Wikidata
* Offisiell Hjemmeside Arkivert 21. mars 2013 hos Wayback Machine.
* Fanside Arkivert 5. januar 2013 hos Wayback Machine.

| * v
* d
* r
Plumbo |
| --- |
| Medlemmer | 

|  |  |
| --- | --- |
| Nåværende | **Lars Erik Blokkhus**· **Tommy Løken-Elstad**· **Glenn Hauger**· **Tor Erik Knutsen** |
| Tidligere | Reidar Fiskebøl  **·** Nils Magne Pettersen  **·** Hasse Rønningen  **·** Dag Arve Sandnes |

 | Plumbo i 2011 |
| Utgivelser | 

|  |  |
| --- | --- |
| Album | *Full åpning* (2002)  **·** *På vei til Harryland!* (2007)  **·** *Råkk’n Råll Harry* (2010)  **·** *Møkkamenn Live* (2011)  **·** *Rådebank* (2012)  **·** *Kom som dæ sjæl* (2014)  **·** *De 15 beste* (2015)  **·** *Haraball* (2016) |
| Singler | *Kong Alkohol*  **·** *Møkkamann*  **·** *Møkkamann-Glenn Main Remix*  **·** *Nå gir vi jernet*  **·** *Ola Nordmann*  **·** *Ta meg* ft. Endless  **·** *Tøft å ha det tøft*  **·** *Sånn gjør vi det*  **·** *Vandrern*  **·** *Tennplugg*  **·** *La bjella slå* |

 |


|  |  |
| --- | --- |
| Oppslagsverk/autoritetsdata | Store norske leksikon **·** MusicBrainz **·** Discogs
 |